Pinin Pacòt/Val ëd Tàner
Pinin Pacòt

Val ëd Tàner 
Una nuvola mata
a gieuga ’d zora a Non:
una stèila a rubata
e a s’aussa na canson.

Le stèile a son là ’d zora
e ij giovo an mes al pra
a canto për la sgnora
una canson ch’a va,
ch’a va fin-a a le stèile!

Mi ‘m perdo ant ij tò euj,
ché ant l’ombra ’d toe parpèile
a së s-ciariss la neuit.

Da Gioventù, pòvra amija... 1951
Leteratura piemontèisa
Poesìa
Pinin Pacòt